گؤرکملی آذربایجان بستکاری، سسری خالق آرتیستی، سسری دؤولت موکافاتی لاورئاتی فیکرت امیروو ۱۹۲۲-جی ایل فورالین ۲۰-ده گنجهده تارزهن-خواننده عائلهسینده آنادان اولوب. اونون آتاسی مغننی و تارزهن اولماقلا یاناشی، هم ده معلم ایدی. اوشاقلیق ایللری موسیقی عالمی ایله احاطه اولونموش فیکرت امیرووون موسیقییه یؤنلهنمهسینده بو عاملین بؤیوک تأثیری اولوب.
کولت. آذ خاتیرلادیر کی، اؤز صنعت آماللارینین تجسسومو اوچون یئنی یوللار آختاران بستکار فورما و ایفاده واسطهلرینه گؤره نوواتور اثرلر یازیب. هر شئیدن اول، قئید ائدک کی، او، آذربایجان موسیقی تاریخینه ایکی ژانرین – سیمفونیک موغام و موغام-پوئما ژانرلارینین یارادیجیسی کیمی داخیل اولوب. یارادیجیلیغیندا میللی فولکلورون اؤیرنیلمهسینه خصوصی دقت یئتیرهن بستکار، آذربایجان مغاملارینین سیمفونیکلشدیریلمهسی ساحهسینده یئنی نالیتلر قازانیب. بستکار اوپئرادا آذربایجان خالق ماهنیلارینین اساس تئکنیکالاریندان گئنیش صورتده ایستیفاده ائدیب.
فیکرت امیروو موسیقیسینین ژانر دایرهسی نه قدر گئنیش اولسا دا، سیمفونیک و موسیقی صحنه ژانرلاری صنتکارین موسیقی ارثینده آپاریجی رول اویناییر. بستکارین ایختیراع ائتدیی یئنی، سیمفونیک مغام ژانری "شور" ، "کورد اووشاری" و "گلستان بایاتی-شیراز" کیمی دیرلی اثرلرله تمثیل اولونوب. ف. امیرووون "نظامی" سیمفونییاسی، دوغما وطنی ترننوم ائدن "آذربایجان کاپریچچیوسو"، "آذربایجان سویتاسی" ، "آذربایجان قراوورلری" بستکار ارثینین دیرلی صحیفهلریدیر.
فیکرت امیروو بستکار اولماقلا یاناشی پئداگوژی ساحهده ده فعالیت گؤسترهرک، مطبوعاتدا بیر سیرا مقالهلرله چیخیشلار ائدیب، اجتماعی ایشلرده چالیشیب.
۱۹۵۶-جی ایلده آذربایجان اوپئرا و بالت تئاترینین دیرکتورو وظیفهسینده ایشلهیهن بستکار، آذربایجان بستکارلار اتفاقینین کاتیبی، سونرالار ایسه اس اس ار ای بستکارلار اتفاقینین ایکینجی عموم ایتیفاق قورولتاییندا ریاست هئیتینین عضوو اولوب. میللی موسیقیمیزین اینکیشافینداکی خیدمتلرینه گؤره، فیکرت امیروو آذربایجان اس اس ار-نین امکدار اینجه صنعت خادیمی، ۱۹۵۸-جی ایلده ایسه خالق آرتیستی فخری آدینا لاییق گؤرولوب.
اونون "قاراباغ" آدلی بستهسینی تقدیم ائدیریک:
azb_Arab azb_Arab azb_Arab azb_Arab azb_Arab azb_Arab